Daga cikin nasarorin da Zidane ya samu a lokacin wasannin sa sun haɗa da cin kofin Zakarun wasannin ƙungiyoyin wasan ƙwallon ƙafan Spain da kuma kasancewa zakarar wasan ƙwallon ƙafan ƙungiyar FIFA har sau uku. kuma Zidane ya shiga jerin sunayen mutane 100 na kundin FIFA. Zidane ya kuma shiga tarihin Hukumar ta FIFA na jerin sunayen yan wasan ƙwallon kafa na duniya irin su Pele da Vava da Geoff Hurst A ranar 7 ga watan mayun 2006 ne Zidane ya buga wasan sa na ƙarshe a ƙungiyar sa ta Real Madrid. Zidane ya taimaka wajen samun nasarar cin kofin duniya da Faransa ta samu a shekarar 1998. A watan Junin bana ne dai aka naɗa shi mai bada shawar na musanman ga shugaban ƙungiyar wasan ƙwallon ƙafa ta Real Madrid Florentino Perez. A shekarar 2004 kuwa, Mujallar Forbes ta 'yan jari hujja da ake bugawa a Amirka ta baiyana Zidane a matsayin na 42 wajen 'yan wasan da suka fi kowane ɗan wasa samun kuɗi a duniya, inda tace yana samun dalar Amurka miliyan 15.8 a duk shekara.